भारतीय जनसंघ का गठन डॉ.श्यामा प्रसाद मुखर्जी द्वारा आर्य समाज और राष्ट्रीय स्वयंसेवक संघ के सहयोग से किया गया.भारत के विभाजन के बाद करोड़ों लोग बेघरबार होकर विस्थापित होने को मजबूर हुए और लाखों लोग दंगों में मारे गए.महात्मा गाँधी कि हत्या के बाद नेहरु जी ने राष्ट्रीय स्वयंसेवक संघ पर प्रतिबन्ध लगा दिया और लाखों संघ कार्यकर्ताओं को बिना किसी अपराध के अंग्रेजों द्वारा बनाये गए कानूनों के अंतर्गत गिरफ्तार कर लिया गया.संघ द्वारा नेहरूजी और सरदार पटेल के साथ पत्राचार और सारी स्थिति स्पष्ट करने के बावजूद संघ से प्रतिबन्ध नहीं हटाया गया इसके विरोध में संघ द्वारा चलाये गए सत्याग्रह में एक लाख से अधिक स्वयंसेवकों ने शांतिपूर्वक गिरफ्तारी दी गयी जो गांधीजी द्वारा पूर्व में किये गए सत्याग्रहों में दी गयी गिरफ्तारियों से ज्यादा थे. लेकिन इस बारे में देश में किसी राजनीतिक दल द्वारा कोई चर्चा नहीं की और न ही संसद में इस विषय को उठाया गया.अतः प्रतिबन्ध समाप्त होने के बाद संघ द्वारा इस कमी को महसूस किया गया कि देश में हिन्दुओं के बारे में विचार करने वाला और उनकी समस्याओं को उठाने वाला राजनीतिक दल होना आवश्यक है. उसी दौरान नेहरु लियाकत समझौते के तहत पूर्वी बंगाल के हिन्दुओं को पाकिस्तान सर्कार के रहमो-करम पर छोड़ दिया गया.और उन्हें वहां से खदेड़ा जाने लगा तथा उन पर अत्याचार बढ़ गए.